CELEX: 32010R0455
Language: lt
Date: 2010-05-26 00:00:00
Title: 2010 m. gegužės 26 d. Komisijos reglamentas (ES) Nr. 455/2010 dėl tam tikrų prekių klasifikavimo Kombinuotojoje nomenklatūroje

27.5.2010   
            
            
               LT
            
            
               Europos Sąjungos oficialusis leidinys
            
            
               L 128/3
            
         KOMISIJOS REGLAMENTAS (ES) Nr. 455/2010
   2010 m. gegužės 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 26 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Aparatas, (vadinamas UV šviesos šaltiniu, angl. UV spot light source), sudarytas iš viename korpuse, kurio gabaritiniai matmenys 311 × 160 × 227 mm, sumontuotų keičiamojo ultravioletinės (toliau – UV) šviesos šaltinio, atšvaito, užrakto, stiprio valdiklio ir užrakto laikmačio. Aparato korpuse taip pat įmontuota nešimo rankenėlė, valdikliai ir šviesos kreiptuvas.
                  Aparatas naudojamas atliekant fotocheminį procesą, vadinamą UV kietinimu, tai įvairių šviesai jautrių medžiagų paviršiai apdorojami UV spinduliuote, visu pirma – įvairioms medžiagoms ir dangoms nemechaniškai kietinti naudojant valdomą UV šviesos emisiją.
               
               
                  8543 70 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8543, 8543 70 ir 8543 70 90 atitinkančiais prekių aprašymais.
                  Gaminys nepriskirtinas 8479 pozicijai kaip specialias funkcijas atliekanti mašina, nenurodyta kitoje 84 skirsnio vietoje, nes kietinimas atliekamas ne mechaniniu būdu, o naudojant fotocheminį procesą. Todėl aparatas laikytinas bendros pramoninės paskirties UV švitinimo įranga (žr. Suderintos sistemos paaiškinimų 8543 pozicijos paaiškinimų ketvirtos dalies 11 punktą).
                  Todėl aparatas klasifikuotinas priskiriant KN kodą 8543 70 90 kaip kitos tam tikras tik joms būdingas funkcijas atliekančios elektros mašinos ir aparatai, nenurodyti kitoje 85 skirsnio vietoje.